**Къумукъ тилни къужурлу жумасы**

- Яшлар биз бугюн къумукъ тилни жумасын оьтгеребиз

-Шогъар гёре биз бу дарсда билимлерибизни гёрсетме герекбиз.

Ана тил- миллетлени оьктемлиги байлыгъы. Ана тилге гьар ким оьз анасына йимик абур этме, аявлама, сюйме ону яхшы билме герек.

Ана тилибиз – къумукъ тил, бек бай ва къулакъгъа арив чалынагъан тил.

Ана тил – гиччи яшланы тилиндеги сёзлер булан башлана. Яш биринчилей йымышакъ, тилге тегиш, агъымлы сёзлени анасындан, уьйдегилерден эшите. Ана тилни биз ананы йимик аявлама герекбиз.

**Яшланы ана тилге багъышлагъан шиъруларын охуву.**

**Къумукъ тилим татли тил**

Бары халкъ анна тилни

Мендей сюеми экен?

Къумукъ тилдей татли тил

Дагъы гьеч бармы экен?

Юхудан уянгъандокъ

къычыраман «ана» - деп

Анам булан анна тил

Юздузлардай яна деп.

Ана тилим татли тил

Бал къошуп этген бугъай.

Кёкдеги гюнню йимик

Ана тилим шавладай.

Ана тилим уьйретген

Ашамагъа ашымны

Ана тилим тапдыргъан

Анамны, къурдашымны.

**Ана тилим кумукъ тил**

Ана тилим – къумукъ тил,

Къумукъ халкъым яратгъан.

Ана тил булан бизин,

Ругь байлыгъыбыз артгъан

Янгы тувгъан яшны да

Ана ачагъан гёзюн.

Ана тилде эшитебиз

Ананы балдай сёзюн.

Дюньяда гьеч зат екъдур,

Ана тилге етеген

Ана тилдир, ана тил!

Сени абурлу этген.

Аллагь берген ана тилни.

Ташламайыкъ бир де биз!

Ана тилим къумукъ тил

Сени булан оьктембиз!

Ана тилим, ата юртум.

Ана тилим, ата юртум

Магъа аявлу

Яшавум да, къысматым да

Даим байлавлу

Ата юртум – ата агъа

Анна тилим – анна магъа

Анна магъа биринчилей, уьйретген сёзюм

Ата юртум гёз ачгъанда,

Гёргени гёзюм.

**Ана тил**

Анам булан яавлу,

Ана тилим алгъышлап,

Ана деп ана тилде

Язма сюемен башлап.

Дюньяны ачагъан

Алтын ачгъыч ана тил

Адам болмагъа сюйсенг,

Башлап ана тилни бил

 Ана тилинг алтындыр,

Ана тил булан байсан,

Аш тилеп де болмайсан.

Авзунгда узун тилинг

Болгъан булан не пайда, -

Ана тилсиз тилсизсен,

Билимсизсен, айгьай да.